open-index/open-wikipedia-markdown huggingface dataset:
Kláštor Schlägl

**Kláštor Schlägl** je premonštrátsky kláštor v rakúskom meste Schlägl na pomedzí rakúsko-českých hraníc.

## Dejiny
Kláštor založil Kalhoch II. z Falkensteinu pravdepodobne na pokyn biskupa Wolfgera z Erly v roku 1202/1203 pôvodne ako cisterciánsku fundáciu. Nový konvent bol do Schläglu vyslaný z nemeckého kláštora Langheim. V zime 1209/1210 alebo 1210/1211 sa cisterciánski mnísi pravdepodobne kvôli zlej polohe kláštora a podnebiu vrátili naspäť do materského kláštora. Wolfgerovi nástupcovia, Manegold z Bergu a Ulrich II. sa následne snažili kláštor obnoviť na výhodnejšom mieste. Kalhochovi sa v roku 1218 podarilo kláštor odovzdať premonštrátom, ktorí prišli buď z kláštora Osterhofen, alebo z českého kláštora Milevsko.

Na začiatku 13. storočia kláštor niekoľkokrát obdarovali českí páni Vítek I. z Krumlova a Vok I. z Rožmberku. Najvyšší komorník Henrich I. z Rožmberku venoval roku 1305 kláštoru patronátne právo na farský kostol vo Frymburku aj s Frymburkom a nejakými pozemkami.

Najstaršou dochovanou časťou kláštora je románska krypta z 13. storočia.

## Iné projekty

## Externé odkazy
* Oficiálna stránka

## Zdroj

Schlägl
Schlägl
Kategória:Románske stavby v Rakúsku
Kategória:Barokové stavby v Rakúsku
Kategória:Stavby v Hornom Rakúsku
Kategória:Aigen-Schlägl
Téreus

náhľad|''Filoméla a Prokné ukazujú Téreovi zabitého Itya'', rytina zo 16.storočia
**Téreus** (, ) je v gréckej mytológii trácky kráľ, manžel Prokny, dcéry aténskeho kráľa Pandióna I. a jeho manželky Zeuxippy.

Trácky kráľ Téreus pomohol aténskemu kráľovi Pandiónovi zahnať nepriateľov, ktorí obliehali Atény. Pandión mu preto z vďaky dal za manželku svoju dcéru Proknu. Téreus a Prokné potom odišli do Trákie, kde sa onedlho stali rodičmi syna Itya.  

Po piatich rokoch manželstva požiadala Prokné manžela, aby jej priviedol z Atén sestru Filomélu na návštevu. Téreus jej to sľúbil netušiac, akej tragédii ide v ústrety. Keď vstúpil do aténskeho paláca a uvidel Filomélu, okamžite podľahol jej kráse a zaľúbil sa do nej. Filoméla jeho lásku neopätovala a preto sa jej hneď po príchode do Trákie pokúsil v hustom lese zmocniť násilím. Filoméla sa mu však ubránila a aby ju prinútil k povoľnosti zatvoril ju do osamelej chatrče. Filomélu ale vezenie nezlomilo a v hneve mu vykričala, že nebude mlčať. Téreus jej preto v obave, že to naozaj urobí, vyrezal jazyk.

Filoméla si nakoniec aj tak našla spôsob ako to sestre oznámiť. Vytkala správu o svojom osude na závoj a vo vhodnej príležitosti ho poslala svojej sestre. Prokné potom tajne odviedla Filomélu do paláca a spoločne pripravili Téreovi najstrašnejšiu pomstu akú si len žena môže vymyslieť. Prokné zabila svojho syna Itya a pripravila z neho manželovi večeru.

Keď sa už Téreus navečeral, Prokné mu prezradila na akom mäse si pochutnal. Zhrozený Téreus vytiahol meč, aby svoju manželku zabil, ale v tej chvíli ich najvyšší boh Zeus za tento ohavný zločin všetkých troch zbavil ľudskej podoby. Filomélu premenil na lastovičku, Proknu na slávika a Térea zmenil na dudka, ktorého chochol bude navždy pripomínať chochol z jeho prilby.

Keď sa o tom dozvedel kráľ Pandión, zo straty svojich dcér sa žiaľom usúžil až k smrti.

## Referencie a bibliografia

Kategória:Postavy gréckej mytológie
Snežná čiara

[náhľad|Snežná čiara na [Cotopaxi (sopka)|Cotopaxi]]
**Snežná čiara** (iné názvy: **snehová čiara**, **čiara snehu**, **snehová hranica**, **snežná hranica**, **hranica snehu**) je hranica vymedzujúca potenciálne možné alebo skutočné územie so snehovou pokrývkou. Rozlišuje sa: 
***občasná snežná čiara** - toto je snežná čiara bezprostredne viditeľná v bežnom živote; táto snežná čiara sa počas roka postupne posúva nahor a nadol (najmä v závislosti od ročného obdobia) a často je identická s hranicou sneženia. 
***trvalá snežná čiara** (iné názvy: **skutočná snežná čiara**, **hranica večného snehu**, **čiara večného snehu**) - toto je hranica vymedzujúca územie, na ktorom je možná stála (t.j. celoročne nemiznúca) snehová pokrývka; táto snežná čiara sa obyčajne zisťuje ako dlhodobý priemer občasnej snežnej čiary.

Z iného hľadiska sa rozlišuje **dolná snežná čiara** (t.j. čiara, pod ktorou sa snehová pokrývka neudrží z dôvodu nevhodnej teploty) a **horná snežná čiara** (t.j. čiara, nad ktorou je už množstvo zrážok malé a snehová pokrývka zanikne sublimáciou z dôvodu slnečného žiarenia). V praxi je dôležitá najmä dolná snežná čiara.

Názov **snežná čiara** (resp. synonymá uvedené vyššie v prvej zátvorke v prvej vete tohto článku) má v závislosti od autora tri rôzne významy: 
# význam uvedený vyššie v prvej vete tohto článku; 
# iné označenie trvalej snežnej čiary;
# iné označenie trvalej dolnej snežnej čiary.

Poloha dolnej snežnej čiary sa mení s pribúdajúcou zemepisnou šírkou, no zároveň ju ovplyvňujú aj iné faktory (napr. blízkosť mora, množstvo snehových zrážok).

## Nadmorská výška trvalej dolnej snežnej čiary
* Transhimaláje 6 300 – 6 500 m
* Andy v Bolívii 6 000 – 6 500 m
* Andy v Čile 5 800 – 6 500 m
* Kilimandžáro 5 500 – 5 600 m
* Karakoram 5 400 – 5 800 m
* Himaláje 4 800 – 6 000 m
* Pyreneje 2 600 – 2 900 m
* Alpy 2 500 – 2 800 m
* východná Sibír  2 300 – 2 800 m
* Južný ostrov (Nový Zéland) 1 600 – 2 700 m
* južná Škandinávia 1 200 – 2 200 m
* Aljaška 1000 – 1 500 m
* Kamčatka 700 – 1 500 m
* Island 700 – 1 100 m
* Svalbard 300 – 600 m
* Antarktída 0 – 400 m

## Referencie

## Pozri aj
* ľadovec
* horná hranica lesa

Kategória:Sneh
Inflácia

**Inflácia** môže byť:
* ekonomický jav, pozri inflácia (ekonomika)
* exponenciálne rozpínanie vesmíru na začiatku vzniku vesmíru, pozri inflácia (vesmír)
* prenesene:
**záplava
**znehodnotenie

## Pozri aj
* čistá inflácia 
* jadrová inflácia
* ponuková inflácia
Chthonia (dcéra Erechthea)

**Chthonia** (, ) je v gréckej mytológii dcéra aténskeho kráľa Erechthea a jeho manželky Praxithey. 

Aténsky kráľ Erechtheus a Praxithea boli rodičmi synov Kekropa, Métióna a Pandora a dcér Prokridy, Kreousy, Óreithyie a Chthonie, ktorá sa vydala za Bouta,syna aténskeho kráľa Pandióna I.

Podľa jednej gréckej legendy si Chthonia a jej sestry v detstve navzájom sľúbili, že pokiaľ niektorú z nich zabijú, ostatné si zoberú život. Keď neskôr napadli Atény vojská Eumolpa, syna boha Poseidóna, Aténčania útok nepriateľov odrazili. Keďže ale Aténčania počas bojov Eumolpa zabili, jeho otec Poseidón požadoval smrť jednej z dcér kráľa Erechthea. Pod hrozbou strašnej pomsty, Aténčania nakoniec vybrali Chthoniu a obetovali ju. Jej sestry si následne v súlade s prísahou vzali život.

## Referencie

Kategória:Postavy gréckej mytológie
Dubajské metro

náhľad|Mapa metra
**Dubajské metro** ( – *mitruw Dubajj*) je sieť automatického metra v Dubaji, najväčšom meste Spojených arabských emirátov. Prvý úsek prvej Červenej linky bol otvorený 9. septembra 2009. Celkovo je plánovaná výstavba štyroch liniek metra v dĺžke 318 km. V historickom centre Dubaja je metro vedené v tuneloch, inde po viaduktoch. Prevádzkovateľom siete je mestský dopravca RTA (Dubai Roads & Transport Authority).

Metro Dubaj je prvá mestská železničná sieť na Arabskom polostrove. Všetky vlaky a stanice sú klimatizované. 

Guinnessova kniha rekordov vyhlásila dubajské metro za najdlhšie plne automatizované metro na svete (75 kilometrov; 47 míľ).

## Výstavba a linky
náhľad|Metro v Dubaji
Stavbu začali plánovať začiatkom 21. storočia. Vo výberovom konaní pre plánovanie, stavbu a 15-ročnú údržbu metra zvíťazilo v máji 2005 konzorcium Dubai Rail Link, ktoré tvoria japonské a turecké spoločnosti.

Celý projekt sa dostal do časového sklzu a tak bol najprv otvorený len prvý úsek červenej linky s 10 stanicami namiesto plánovaných 29.
Slávnostné uvedenie do prevádzky sa odohralo v čase 21:09:09 (9:09:09 PM) dňa 9. septembra 2009 (09/09/09); šejk Muhammad bin Rášid al-Maktúm, vládca Dubaja, otvoril túto sieť pre verejnosť v čase 6:00 dňa 10. septembra.  V prvých dvoch dňoch prevádzky využilo metro viac ako 110 000 ľudí, čo je takmer 10 percent obyvateľov Dubaja. Od zahájenia prevádzky do 9. februára 2010 prepravilo dubajské metro už viac ako 10 miliónov cestujúcich. Zvyšná časť červenej linky bola otvorená v apríli 2010.

Celková dĺžka červenej linky je 52 km a doba jazdy z jednej konečnej stanice na druhú trvá asi 70 minút. Zelená linka (22 km, 20 staníc) bola otvorená v septembri 2011. Modrá linka – plánovaná linka dlhá 30 km so 14 stanicami; stavebné práce oficiálne odštartovali 9. júna 2025 a otvorenie je naplánované na rok 2029.

Metro premáva na piliermi vyvýšenej trati nad úrovňou zeme, v centre mesta na krátkom úseku prechádza popod zem (5 km červenej linky a 8 km zelenej linky).

V súčasnom stave metro nepokrýva všetky strategické oblasti mesta, a preto došlo k zavedeniu tzv. Feeder Bus, t.j. autobusových liniek, ktoré obsluhujú určitú oblasť mesta a zvážajú cestujúcich k staniciam metra. Na väčšine staníc je taktiež aj stanovisko taxíkov.

Súčasťou rozvojového plánu RTA je okrem 4 liniek metra v celkovej dĺžke 318 km tiež 7 električkových liniek s celkovou dĺžkou 270 km (prvá z nich, Al Sufouh Tram Line, má byť spustená v novembri 2014), 90 trás autobusov s dĺžkou 2500 km a 5 nových vodných ciest s dĺžkou 210 km. Zámerom je zvýšiť podiel verejnej dopravy v Dubaji do roku 2020 z pôvodných 6 na 30 %.

## Referencie

## Zdroj

Kategória:Metrá
Kategória:Doprava v Dubaji
Kláštor Stams

**Kláštor Stams** je cisterciánsky kláštor v rakúskom meste Stams v Tirolsku, na území innsbruckského biskupstva. Patrí do mehrerauskej kongregácie kláštorov. Pápež Ján Pavol II. povýšil kláštorný kostol v roku 1983 na baziliku minor.

Kláštor založil v roku 1273 tirolský gróf Meinhard II. a jeho manželka Alžbeta, vdova po rímskom cisárovi Konrádovi IV. Materským kláštorom nového konventu bol švábsky Kaisheim z morimondského filiačného radu.

V kláštornom kostole bol pochovaný nielen zakladateľský pár, ale aj Habsburgovci Fridrich IV. a Žigmund, Bianca Mária Sforza, manželka Maxmiliána I., či Henrich Korutánsky.

## Iné projekty

## Externé odkazy
* Oficiálna stránka

## Zdroj

Stams
Kategória:Gotické stavby v Rakúsku
Kategória:Barokové stavby v Rakúsku
Kategória:Kráľovské pohrebiská
Majstrovstvá Oceánie v basketbale

náhľad|Krajiny na Majstrovstvách Oceánie mužov
**Majstrovstvá Oceánie v basketbale** sú najvyššie oceánske medzinárodné podujatie národných družstiev v basketbale, ktoré riadi Oceánska basketbalová federácia (FIBA Oceania). Ich história siaha do roku 1971, kedy sa na Novom Zélande konali prvé majstrovstvá Oceánie mužov, a o 3 roky neskôr v Austrálii aj prvé majstrovstvá Oceánie žien. Prebiehajú s 2-ročnou periodicitou. Jednoznačne na nich v oboch kategóriách dominujú družstvá Austrálie.

Majstrovstvá Oceánie tiež slúžia ako kvalifikácia na majstrovstvá sveta či Letné olympijské hry. Zvyčajne sa jedná o zápasy medzi dvoma družstvami, Austráliou a Novým Zélandom.
 
## Muži
### Zoznam

### Medailová bilancia družstiev

## Ženy
### Zoznam

### Medailová bilancia družstiev

## Pozri aj
* Basketbal na Pacifických hrách

## Externé odkazy
* Oficiálna stránka FIBA Oceania  

## Zdroj
* Majstrovstvá Oceánie v basketbale na stránke todor66.com
KS Bylis Ballsh

**Klubi Sportiv Bylis Ballsh ** je albánsky futbalový klub sídliaci v 8-tisícovom meste Ballsh, ktoré sa nachádza na juhu krajiny. Založený bol v roku 1972 pod názvom *Ballshi i Ri* a momentálne (február 2013) hrá najvyššiu domácu súťaž Albánsku superligu. Prvýkrát bol účastníkom najvyššej ligy až v sezóne 1997-98.

Domáce zápasy hráva na štadióne Stadiumi Adush Muça, ktorý má kapacitu 9 500 miest.

Hlavnými farbami sú červená a biela.

Najväčším úspechom klubu bolo kvalifikovanie sa do Pohára UEFA pre sezónu 1999-00.

## KS Bylis Ballsh v európskych súťažiach

## Nedávni tréneri
* Ilir Spahiu (Júl 2010–Sept 10)
* Agim Meto *(dočasne)* (Sept 2010)
* Nikola Ilievski (Sept 2010–Marec 11)
* Agim Canaj (Marec 2011–Jún 11)
* Naci Şensoy (Sept 2011–Jún 12)
* Agim Canaj (Júl 2012-Dec 2012)
* Naci Şensoy (Jan 2013-)

## Externé odkazy
* Oficiálna stránka klubu  

## Zdroje
* 
* 

Kategória:Albánske futbalové kluby
Kategória:Futbalové kluby založené v 1972
Teukros

**Teukros** (, ) môže byť:
* v gréckej mytológii:
** syn riečneho boha Skamandra, pozri Teukros (syn Skamandra)
** syn salamínskeho kráľa Telamóna, pozri Teukros (syn Telamóna)
* grécky historik z prvého storočia, pozri Teukros z Kyzika
* helénsky astrológ z prvého storočia, pozri Teukros z Babylonu
Carl Johan Adlercreutz

Gróf **Carl Johan Adlercreutz** (* 27. apríl 1757, Kiala, Fínsko – † 21. august 1815, Štokholm) bol švédsky politik a generál.

Bol veliteľ počas fínskej vojny v rokoch 1808-1809, na jej konci bol členom skupiny, ktorá zosadila a uväznila švédskeho kráľa Gustáva IV. Adolfa. Následne bol členom dočasnej vlády. V roku 1813 bojoval proti Napoleonovi Bonaparte.

## Iné projekty

## Externé odkazy
* General Count Carl Johan Adlercreutz (1757-1815) - životopis  

## Zdroj
*

Kategória:Narodenia v 1757
Kategória:Úmrtia v 1815
Kategória:Švédski politici
Kategória:Švédski generáli
Kategória:Rytieri Radu čiernej orlice
Ad limina apostolorum

**Ad limina apostolorum** (lat.), slovensky „K prahom apoštolov“ je označenie povinnej návštevy diecéznych, resp. eparchiálnych biskupov a ďalších funkcionárov katolíckej cirkvi určených cirkevným právom u rímskeho pápeža. Mala by mať päťročný interval a biskup, resp. ordinár alebo hierarcha  pri nej podáva pápežovi správu o stave jemu zverenej diecézy, eparchie či cirkevného spoločenstva. Biskupi zároveň navštevujú jednotlivé kongregácie a pápežské rady, aby ich informovali o súčasnom dianí vo vlastných diecézach, resp. eparchiách.

V minulosti sa rovnako označovala púť k hrobom apoštolov Petra a Pavla v Ríme. Povinnými pre biskupov je od roku 743 z rozhodnutia pápeža Zachariáša. Návštevu pápeža spomína nielen Kódex kánonického práva, ale aj konštitúcia Pastor Bonus, ktorú vydal Ján Pavol II.

## Ad limina slovenských biskupov

## Referencie


## Zdroje
*
*
*

Kategória:Kresťanstvo
Kategória:Kánonické právo
Teukros (syn Telamóna)

náhľad|''Teukros'' autor:Sir William Hamo Thornycroft (1850 - 1925)
**Teukros** (, ) je v gréckej mytológii syn salamínskeho kráľa Telamóna.

Teukros bol jeden z nápadníkov krásnej Heleny, ktorá si za svojho manžela nakoniec vybrala spartského kráľa Menelaa.Keď potom Paris, syn trójskeho kráľa Priama Helenu uniesol, mykénsky kráľ Agamemnón vyzval všetkých achájskych kráľov, aby sa vypravili proti Tróji.
 
Teukros výzvu prijal a bojoval spolu s nevlastným bratom, slávnym hrdinom Aiantom, nazývaným aj „veľký Aias“. Teukros v boji vynikol ako najlepší lukostrelec z celého stotisícového achájskeho vojska.

Na sklonku trójskej vojny zomrel najväčší achájsky hrdina Achilles a jeho matka Thetis rozhodla, že jeho výzbroj dostane ten, kto sa najviac zaslúžil o záchranu jeho mŕtveho tela. O jeho výzbroj si rovnako robili nárok Aias i Odyseus. Tento spor nakoniec vyhral Odyseus a nešťastný Aias nezniesol svoju potupu a spáchal samovraždu.

Keď sa potom Teukros vrátil z Tróje do rodnej Salamíny bez brata, otec ho obvinil, že nezabránil jeho samovražde a vyhnal ho z krajiny. Teukros sa potom odsťahoval na ostrov Kypros, kde založil nové mesto, ktoré nazval po svojom rodisku, Salamínou.

## Referencie a bibliografia

Kategória:Postavy gréckej mytológie
Kategória:Trójska vojna
FK Amkar

**Futboľnyj Klub Amkar Perm** je ruský futbalový klub pochádzajúci z mesta Perm, nachádzajúceho sa na úpätí pohoria Ural. Bol založený v roku 1993 a momentálne (júl 2022) hrá III. najvyššiu ruskú futbalovú súťaž.  

Domáce zápasy hráva na štadióne s názvom Zvezda Stadium, ktorý má kapacitu 17 000 miest.

Hlavnými farbami klubu je červená a čierna, preto sú prezývaní *červenočierni*.

Najväčším úspechom Amkaru je 4. miesto z domácej Ruskej Premier League, ktoré dosiahol v sezóne 2007/08. Vďaka nemu sa priamo kvalifikovali do play-off Európskej ligy.

V minulosti pôsobili v klube aj dvaja slovenskí reprezentanti - Martin Jakubko a Michal Breznaník.

## Amkar Perm v európskych súťažiach

## Tréneri
* Sergei Oborin (Jan 1995–Dec 06)
* Rashid Rakhimov (Sept 2006–Dec 07)
* Miodrag Božović (Jan 2008–Dec 08)
* Dimitar Dimitrov (Jan 2009–Sept 09)
* Rashid Rakhimov (Sept 2009–Sept 11)
* Miodrag Božović (Sept 2011–Jún 12)
* Rustem Khuzin (2012–)

## Externé odkazy
* Oficiálna webstránka

## Zdroje
* 
* 
* 


Amkar Perm
Amkar Perm
Majstrovstvá sveta v biatlone 2013 – Štafeta žien na 4 × 6 km

Preteky **štafiet žien** na MS v biatlone 2013 sa uskutočnili 15. februára 2013. 25 štátov súťažilo na okruhu 4 x 6 km.

## Výsledky
Preteky začali o 17:15.

;Legenda:
**Bib* - štartovné číslo
**P* - streľba po ležiačky
**S* - streľba po stojačky

## Zdroje
* Výsledky na biathlonworld.com

Kategória:Majstrovstvá sveta v biatlone 2013
Hradná jaskyňa (Uhrovec)

**Hradná jaskyňa** je prírodný útvar v blízkosti hradu Uhrovec. Bola sprístupnená v roku 2009 a má dĺžku okolo 5 metrov. Od roku 1994 patrí medzi prírodné pamiatky na Slovensku.

## Prístup
Nachádza sa asi 100 metrov od hradu, od ktorého k jaskyni vedie chodník.

## Galéria

Súbor: Hradnajaskyna1.jpg
Súbor: Hradnajaskyna2.jpg

## Referencie

## Iné projekty

Kategória:Jaskyne na Slovensku
Kategória:Uhrovské Podhradie
Hradná jaskyňa

**Hradná jaskyňa** môže byť:
*prístupná jaskyňa, pozri Hradná jaskyňa (Uhrovec)
*Bojnická hradná jaskyňa
*prírodná pamiatka, pozri Hradná jaskyňa (prírodná pamiatka)
Chromátovanie

**Chromátovanie** je spôsob povrchovej úpravy oceľových predmetov, pri ktorom sa na ich povrchu vytvára ochranná vrstva odolávajúca korózii. Predmety sa ponárajú do horúceho kúpeľa s obsahom kyseliny chromitej. Používa sa na plechy, ako podkladová vrstva pod lak. 

## Pozri aj
* inchrómovanie
* chrómovanie

## Zdroje
* Hluchý M. a kol.: *Technológia*. Alfa Bratislava, 1977.

Kategória:Povrchové úpravy kovov a zliatin
Zoznam architektonických článkov/?

Tento index bol automaticky vygenerovaný podľa tejto kategorizácie. Obsahuje **2** články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## ?ç
İçəri Şəhər

## ?ş
İş Kuleleri

Kategória:Zoznamy architektonických článkov
Artificial Light Attraction

**Artificial Light Attraction** je švajčiarsky štúdiový projekt, ktorý kombinuje tzv. New Rock s progresívno-rockovými, zvlášť elektronickými prvkami. Hudobné zoskupenie vzniklo v roku 2002, v švajčiarskom Bazileji.

Skupinu ovplyvnili kapely ako Proculpine Tree, Pink Floyd, Fish, King's X, Filter, Tool, Rush, Massive Attack a Depeche Mode.

S nahrávaním svojho spoločného projektu *[[Fragile Skin]]* začali v apríli 2005. Album bol oficiálne vydaný v roku 2007.

## Členovia kapely
### Súčasná zostava
* Yves P. Schaub – spev, gitara, basgitara
* Jan Stucki – sample, elektronika
* Tobias Roth – bicie nástroje

## Diskografia
### Oficiálne albumy
* 2007 – *[[Fragile Skin]]*

## Externé odkazy
* artificiallightattraction.com  – oficiálna stránka skupiny


Kategória:Hudobné skupiny z 2002
Kategória:Švajčiarske hudobné skupiny
Kategória:Švajčiarske progresívnorockové hudobné skupiny
Kevin Ayers

**Kevin Ayers** (* 16. august 1944 − † 18. február 2013) bol britský gitarista, spevák a basgitarista, známy ako člen skupiny Soft Machine. Od roku 1969 vydával sólové albumy (celkovo pätnásť). Okrem toho spolupracoval napríklad s hudobníkmi, ako sú Robert Wyatt, Mike Oldfield, John Cale, Syd Barrett alebo Nico.

## Diskografia
* *Joy of a Toy* (1969)
* *Shooting at the Moon* (1970)
* *Whatevershebringswesing* (1971)
* *Bananamour* (1973)
* *The Confessions of Dr. Dream and Other Stories* (1974)
* *Sweet Deceiver* (1975)
* *Yes We Have No Mañanas (So Get Your Mañanas Today)* (1976)
* *Rainbow Takeaway* (1978)
* *That's What You Get Babe* (1980)
* *Diamond Jack and the Queen of Pain* (1983)
* *Deià...Vu* (1984)
* *As Close As You Think* (1986)
* *Falling Up* (1988)
* *Still Life with Guitar* (1992)
* *The Unfairground* (2007)

## Referencie

Kategória:Anglickí rockoví gitaristi
Kategória:Anglickí rockoví basgitaristi
Kategória:Anglickí rockoví speváci
Lac du Bourget

**Lac du Bourget** je najväčšie francúzske jazero. S rozlohou , dĺžkou 18 a šírkou . Dosahuje maximálnu hĺbku 145 metrov a jeho hladina sa nachádza vo výške .

náhľad|Lac du Bourget.

## Iné projekty

Kategória:Jazerá vo Francúzsku
Prašivá (vrch v Nízkych Tatrách; 1 652 m n. m.)

**Prašivá** () je vrch v Nízkych Tatrách. Leží nad Korytnicou, približne  južne od Ružomberka. 

## Poloha
Nachádza sa na západnom okraji Nízkych Tatier, v geomorfologickom podcelku Ďumbierske Tatry a časti Prašivá. Leží na hranici Žilinského a Banskobystrického kraja, okresov Ružomberok a Banská Bystrica a zasahuje na katastrálne územie obce Liptovská Osada, Hiadeľ a Brusno. Najbližším sídlom je na západnom úpätí situovaná osada Korytnica-kúpele, rovnakým smerom sú Donovaly, severne sa nachádza Liptovská Lúžna a Liptovská Osada, južným smerom Moštenica, Hiadeľ a Medzibrod a juhovýchodným obec Pohronský Bukovec. Masív patrí do Národného parku Nízke Tatry.

## Opis
Prašivá je najzápadnejším vrcholom hlavného hrebeňa rovnomennej časti pohoria a vystupuje severovýchodne od Hiadeľského sedla. To na juhozápade oddeľuje Kozí chrbát () a Kečku (), južne leží Holica (), východne Mlynárová (), Chabenec () a Ondrejská hoľa (), severne Malá () a Veľká Chochuľa () a Skorušová () a západne Magurka () a Baba (). Západne sa zvažujúce svahy hrebeňa odvodňujú prítoky Korytnice do Revúcej v povodí Váhu, východné oblasti odvodňuje Sopotnica a južné potok Vážna do rieky Hron. Vrcholom prechádza Cesta hrdinov SNP z Donovál na Chopok. Masív je dobre viditeľný z Donovál, Liptovskej Lúžnej a časti Horehronia. 

### Výhľady
Hrebeň i vrchol Prašivej je hôľnatý a pokrytý len nízkou vegetáciou, ktorá umožňuje kruhový rozhľad. Pri vhodných podmienkach je možné pozorovať okolité vrcholy Nízkych Tatier a susednej Veľkej Fatry, no tiež Západné Tatry, Chočské vrchy, Oravskú Maguru i Beskydy, Malú Fatru, Kremnické vrchy, Vtáčnik, Štiavnické vrchy, Javorie, Ostrôžky, Poľanu a Veporské vrchy.

## Prístup
* po  červeno značenej hrebeňovke (Cesta hrdinov SNP):
** od západu z Donovál cez Hiadeľské sedlo
** od severovýchodu z Chabenca cez Košarisko a Veľkú Chochuľu
* po  zelenej značke z Brusna cez Sopotnickú dolinu a Veľkú Chochuľu
* po  modrej značke cez Hiadeľské sedlo:
** od juhu z obce Hiadeľ
** od severu z Korytnice

## Referencie

## Pozri aj
* Prašivá (geomorfologická časť)
* Ďumbierske Tatry
* Zoznam vrcholov v Nízkych Tatrách

## Iné projekty

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Ružomberok
Kategória:Vrchy v okrese Banská Bystrica
Kategória:Liptovská Osada
Kategória:Hiadeľ
Kategória:Brusno (obec)
Teukros (syn Skamandra)

**Teukros** (, ) je v gréckej mytológii syn riečneho boha Skamandra a nymfy Idaie.

Teukros bol najstarším kráľom v Tróade. Vo svojej krajine neskôr prijal Diovho syna Dardana, ktorý sa oženil s jeho dcérou Bateiou. Keď Dardanos nastúpil na trón, založil na pobreží mora mesto, ktoré nazvali po ňom Dardaniou a jeho krajina dostala názov Dardania.  

Pravnuk Teukra Ilos potom založil mesto "Ilion", ktoré sa preslávilo pod menom Trója.  Po Teukrovi sa Trójania nazývali tiež "Teukrovia". 

## Referencie a bibliografia

Kategória:Postavy gréckej mytológie
Voška ružová

náhľad|Voška ružová
**Voška ružová** (*Macrosiphum rosae*) je druh hmyzu z čeľade voškovité.

Vyskytuje sa hlavne na ružiach, na ich letorastoch vytvárajú už skoro na jar početné kolónie. Ruže sa vplyvom cicania vošiek skrúcajú, zakrpatievajú a nakoniec môžu aj uschnúť. Vošky vylučujú množstvo sladkého tekutého trusu, tzv. medovice, ktorá znečisťuje napadnuté rastliny. Žijú vo veľkých kolóniách. Pri vývine vošky ružovej ide o nedokonalú premenu.

## Iné projekty

## Externé odkazy
*Rose Aphids - fact sheet 

Kategória:Vošky
Démónassa

**Démónassa** (, ) môže byť v gréckej mytológii:
* matka Aigialea z Argu, pozri Démónassa (matka Aigialea)
* dcéra argejského kráľa Amfiaraa, pozri Démónassa (dcéra Amfiaraa)
* manželka Ira, matka Eurydama, pozri Démónassa (matka Eurydama)
Aigialeus (syn Adrasta)

**Aigialeus** (, ) je v gréckej mytológii syn argejského kráľa Adrasta a jeho manželky Amfithey(alebo Démónassy).

Jeho otec Adrastos bol účastníkom neúspešnej vojenskej výpravy "siedmich proti Tébam", kde ako jediný z veliteľov prežil.
 
O desať rokov neskôr ich synovia, tzv. epigoni, aby pomstili smrť svojich otcov, zorganizovali proti Tébam ďalšiu vojenskú výpravu, ktorá už bola tentoraz úspešná. Zatiaľ, čo jeho otec sa ako jediný z vodcov zachránil, Aigialeus v tejto druhej výprave ako jediný z jej veliteľov padol. Zabil ho tébsky kráľ Laodamas.

Adrastos sa nato zo straty svojho syna žiaľom utrápil až k smrti. 
  
## Referencie a bibliografia

Kategória:Postavy gréckej mytológie
Vitesse Arnhem

**Vitesse Arnhem** je holandský futbalový klub sídliaci v Arnheme, ktoré leží na východe krajiny. Vitesse (po francúzsky „rýchly“) bol založený 14. mája 1892 a momentálne (február 2013) hráva najvyššiu holandskú súťaž Eredivisie. Súčasným vlastníkom klubu je bývalý gruzínsky futbalista a podnikateľ Merab Jordania, ktorý sa ním stal ako prvý cudzinec. V roku 2010 vyjadril ambície aby sa klub stal do 3 rokov víťazom Eredivisie. Momentálne sa podieľa aj na tréningu mladých hráčov kvôli budúcemu zlepšovaniu tímu.

Domáce zápasy hráva na štadióne GelreDome, ktorý má kapacitu 25 000 miest. Bol vybudovaný v rokoch 1996 – 98 a oficiálne otvorený 25. marca 1998.

Hlavnými farbami klubu je žltá a čierna, ktorá tvorí aj logo klubu.

Najväčším úspechom je 3-násobná účasť vo finále Holandského pohára a taktiež sa dokázal v sezónach 1990/91 a 1992/93 prebojovať do osemfinále Pohára UEFA. V domácej najvyššej súťaži dokázal 6x skončiť na 2. mieste, ale to bolo ešte na začiatku 20. storočia. 

V minulosti pôsobil v klube aj bývalý slovenský reprezentant Marián Zeman. 

## Úspechy
náhľad|300px|Káder Vitesse Arnhem z roku 1913
### Liga
**[[Eredivisie]]*
**2. miesto (6): 1897-98, 1898-99, 1902-03, 1912-13, 1913-14, 1914-15
**3. miesto (1): 1997-98
**[[Eerste Divisie]]*
**Víťaz (2): 1976-77, 1988-89
**2. miesto (2): 1959-60, 1973-74
**[[Tweede Divisie]]*
**Víťaz (1): 1965-66

### Pohár
**[[KNVB Cup]]*
**Finalista (3): 1912, 1927, 1990

## Vitesse v európskych súťažiach

## Bývalí známi hráči
*  Tom de Mul
*  Mads Junker
*  Nikos Machlas
*  Philip Cocu
*  Roy Makaay
*  Pierre van Hooijdonk
*  Sander Westerveld
*  Tijani Babangida
*  Marián Zeman
*  Danko Lazovič
*  Nemanja Matič
*  Vladimír Stojkovič

## Najlepší strelci v jednotlivých sezónach

## Vitesse-tréneri od roku 1914

## Externé odkazy
* Oficiálna stránka klubu 

## Zdroje
* 
* 
* 

Kategória:Holandské futbalové kluby
Kategória:Futbalové kluby založené v 1892
Iros

**Iros** alebo **Íros** (, ) môže byť v gréckej mytológii:
* dotieravý žobrák z Itaky, pozri Iros (Odysea)
* otec Argonauta Eurydama, pozri Iros (otec Eurydama)

## Pozri aj
*Irus
Jennifer Warnes

**Jennifer Warnes** (* 3. marec 1947, Seattle, Washington) je americká country-popová speváčka, producentka a pesničkárka, ktorá pochádza z Anaheimu v Kalifornii. Je známa interpretáciou piesní, ktoré napísala spolu s inými hudobníkmi, a svojimi príspevkami k filmovým soundtrackom.

Je blízkou priateľkou a spolupracovníčkou Leonarda Cohena. Za svoje piesne k filmom bola štyrikrát nominovaná na Oscara, z čoho trikrát vyhrala, a prekonala tak aj Franka Sinatru. Medzi víťazné piesne patrí „It Goes Like It Goes“ (1979) z filmu *Norma Rae*, „Up Where We Belong“ (1982) z filmu *Dôstojník a džentlmen* a „(I've Had) The Time of My Life“ (1987) z filmu *Hriešny tanec*.

Speváčka spolupracovala s mnohými ďalšími umelcami, medzi ktorých patrí napríklad Bill Medley, Joe Cocker, Randy Newman alebo John Cale.

## Zdroj

Kategória:Country speváčky USA
Kategória:Popové speváčky USA
Kategória:R&B speváčky USA
Kategória:Hudobní producenti USA
Kategória:Osobnosti zo Seattlu
Detská práca

náhľad|Ťažko pracujúce deti

**Detská práca** môže byť:
*práca (zamestnanie, prípadne akákoľvek ekonomická činnosť) detí, čiže presnejšie spravidla osôb do 14 či 15 rokov, a to v užšom ponímaní len ak je legálna, v širšom aj ak je nelegálna, alebo
*práca detí, ktorá negatívne ovplyvňuje ich fyzický, duševný, sociálny či morálny stav a/alebo školské vzdelávanie.

V roku 2004 bolo na svete podľa údajov Medzinárodnej organizácie práce (ILO) 280 miliónov pracujúcich detí. Táto štatistika však započítava len tie deti, ktoré za svoju prácu dostávajú, i keď minimálne zaplatené. Niekoľkonásobne viacej detí však pracuje v domácnosti či na poliach zadarmo, do školy však chodiť nemôžu. Detskú prácu obmedzujú dve hlavné konvencie ILO, ale nie všetky štáty sa k nim pripojili. Pretože väčšina veľkých firiem dnes vyrába v rozvojových krajinách, je treba si uvedomiť, že deti sa podieľali na výrobe veľkej časti produktov v európskych obchodoch.

## Referencie

## Zdroj
* 

## Iné projekty

## Externé odkazy
* Kampaň Stop dětské práci

Práca
Kategória:Práca
Kategória:Sociálno-právna ochrana detí
ZTE

náhľad|Sídlo ZTE v Šen-čene
thumb|Logo firmy

**ZTE Corporation** (skôr Zhong Xing Telecommunication Equipment Company Limited) je čínska spoločnosť podnikajúca v odbore komunikačných technológií.

ZTE ponúka kompletné riešenie infraštruktúry pre káblové aj bezdrôtové počítačové siete, pevné aj mobilné telefónne siete, video konferencie, optický prenos signálu a podobne. Mimo to sa zaoberá aj vývojom sietí novej generácie (LTE) a stáva sa významným celosvetovým výrobcom mobilných telefónov. Momentálne patrí ZTE medzi 5 najväčších dodávateľov mobilných telefónov.

Spoločnosť bola založená v roku 1985 a dnes patrí k najväčším v Číne, jej sídlo sa nachádza v Šen-čene. V roku 2011 zamestnávala približne 70 000 ľudí. Spoločnosť zriadila niekoľko výskumných a vývojových pracovísk v Číne, USA, Francúzku, Švédsku, Indii a Pakistane. Spolupracuje s viac ako 500 operátormi vo viac ako 120 krajinách sveta.

Na Slovensku sa spoločnosť aktívne rozvíja v segmente mobilných telefónov od základnej kategórie až po kategóriu smartfónov. Dodáva veľké množstvo smartfónov spoločnosti Orange ktorá ich ďalej predáva pod svojou značkou. V poslednom období ZTE zbiera úspechy v predaji smartfónov s operačným systémom Android, (napr. ZTE Blade, ZTE Skate, ZTE Racer II), najnovšie ponúka smartfón s operačným systémom Windows Phone 7,5 (ZTE Tania). Taktiež patrí medzi prvých výrobcov ktorí začali vyrábať smartfóny s procesorom Intel (ZTE Grand X In).

## Iné projekty

## Externé odkazy
* Oficiálna stránka
* Mobilné telefóny ZTE 

## Zdroj
* 

Kategória:Podniky v Číne
Kategória:Telekomunikačné podniky
Ludárova hoľa

**Ludárova hoľa** () je vrch v Nízkych Tatrách. Leží nad Demänovskou Dolinou, približne  južne od Liptovského Mikuláša. 

## Poloha
Nachádza sa v strednej časti Nízkych Tatier, v geomorfologickom podcelku Ďumbierske Tatry a časti Ďumbier. Leží v Žilinskom kraji, v okrese Liptovský Mikuláš a na katastrálnom území obce Liptovský Ján. Najbližším sídlom je západne situovaná Demänovská Dolina, severným smerom leží Liptovský Ján, Závažná Poruba a Iľanovo, východným Nižná a Vyšná Boca a južným smerom Jarabá, Mýto pod Ďumbierom a Bystrá. Masív patrí do Národného parku Nízke Tatry.

## Opis
Ludárova hoľa sa nachádza v rázsoche, vybiehajúcej severným smerom z Ďumbiera cez Baňu (), nad Ludárovou dolinou. Západným smerom sa nachádza Tanečnica (), Prašivá (), Krúpova hoľa () a Chopok (), južným Baňa, Ďumbier () a Štiavnica (), východným Rovná hoľa () a Ohnište () a severným Slemä (), Kopa () a Krakova hoľa (). Masív patrí do povodia Váhu, kde vodu zo západných svahov odvádza riečka Bystrá a z východných Ludárov potok, oba smerujúce do Štiavnice. Jeho odľahlá poloha a absencia značkovaných chodníkov ju robí ťažšie dostupnou a najjednoduchší prístup je tak z hlavného hrebeňa. Masív patrí do Národnej prírodnej rezervácie Ďumbier.

### Výhľady
Hôľnatý hrebeň i vrchol s nesúvislým porastom kosodreviny umožňuje kruhový rozhľad. Pri vhodných podmienkach je možné pozorovať mnohé vrcholy Nízkych Tatier, no tiež Tatry, Chočské vrchy, Malú Fatru a časť Veporských vrchov.

## Prístup
Na vrchol nevedie značený turistický chodník, preto prístup je možný odbočením z hlavného hrebeňa. Vzhľadom na chránené územie je tu však pohyb turistov nežiadúci.

## Referencie

## Pozri aj
* Ďumbier (geomorfologická časť)
* Ďumbierske Tatry
* Zoznam vrcholov v Nízkych Tatrách
* Ludárova dolina
* Ludárov potok

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Liptovský Ján
Talking Heads

**Talking Heads** bola americká hudobná skupina založená v roku 1975 v New Yorku. Tvorili ju David Byrne, Chris Frantz, Tina Weymouth a Jerry Harrison. Vo svojej tvorbe kombinovali prvky punk rocku, new wave, popu, funku, world music aj art rocku. Frontman a hlavný textár skupiny David Byrne sa preslávil ako autor čudných a ťažko zrozumiteľných textov, ktorých význam zdôrazňoval hereckými výkonmi počas živých vystúpení.

V roku 2002 boli prijatí do Rock and Roll Hall of Fame, štyri ich albumy zapísal časopis *[[Rolling Stone]]* na zoznam *500 najlepších albumov všetkých čias*. Platňa *Fear of Music* sa zase objavila na 76. mieste v hodnotení *100 najlepších albumov* televíznym kanálom Channel 4.

## Diskografia
* *Talking Heads: 77* (1977)
* *More Songs About Buildings and Food* (1978)
* *Fear of Music* (1978)
* *Remain in Light* (1980)
* *Speaking in Tongues* (1983)
* *Little Creatures* (1985)
* *True Stories* (1986)
* *Naked* (1988)

## Zdroj

Kategória:Hudobné skupiny USA
Skupina serpentínu

náhľad|Vzorka serpentínových minerálov zo zbierok USGS.
**Skupina serpentínu** je skupina horninotvorných hydratovaných Fe-Mg fylosilikátových minerálov kryštalizujúcich v monoklinickej alebo rombickej sústave. Patria sem predovšetkým antigorit, chryzotil a lizardit, skupinu ale celkovo tvorí vyše 20 minerálov. Vznikajú alteráciou bázických a ultrabázických hornín, tzv. serpentinizáciou. Ide o hydrotermálny proces, pri ktorom sa na horčík bohaté silikáty, hlavne olivín a Mg-pyroxény, menia na serpentínové minerály. Všeobecný vzorec týchto minerálov je (Mg, Fe)3Si2O5(OH)4; okrem spomínaných prvkov obsahujú aj Cr, Mn, Co a Ni.

Označenie serpentín pochádza z latinského označenia *serpens* – had.

Antigorit vzniká pri metamorfóze za vyšších teplôt, až okolo 600 °C, v hĺbkach až do . Naopak lizardit a chryzotil väčšinou pri teplotách pod 400 °C. Usudzuje sa tiež, že chryzotil nie je na rozdiel od lizarditu a antigoritu stabilný. Tieto minerály vytvárajú horninu serpentinit.

Minerály tejto skupiny sú obyčajne tmavozelenej alebo žltozelenej až sivej farby, čo závisí predovšetkým od obsahu Fe3+ a Fe2+, prípadne od prímesy Ni. Majú mastný alebo hodvábny lesk a mierne na dotyk majú zdanlivo namydlený povrch. Ich tvrdosť (v Mohsovej stupnici) kolíše od 2,5 do 3; hustota sa pohybuje okolo /m3.

## Referencie
Latiborská hoľa

**Latiborská hoľa** () je vrch v Nízkych Tatrách. Leží nad obcou Liptovská Lúžna, približne  juhovýchodne od Ružomberka.

## Poloha
Nachádza sa v západnej časti Nízkych Tatier, v geomorfologickom podcelku Ďumbierske Tatry a časti Prašivá. Leží na hranici Žilinského a Banskobystrického kraja, okresov Liptovský Mikuláš a Brezno a zasahuje na katastrálne územie obce Partizánska Ľupča a Jasenie. Najbližšími sídlami sú na severnom úpätí situované osady Železnô a Magurka, západne sa nachádza Liptovská Lúžna a juhovýchodne obec Jasenie. Masív patrí do Národného parku Nízke Tatry.

## Opis
Latiborská hoľa je súčasťou hlavného hrebeňa Prašivej, medzi Ďurkovou () a Veľkou hoľou () v západnej časti Nízkych Tatier. Severne sa nachádza Salatín () a Latiborská (), východne susedí Zámostská hoľa (), Ďurková () a Struhár (), južne Skalka (), Ráztocké poľany () a Ráztocká hoľa () a západne Košarisko (), Skalka () a Veľká hoľa (). Severná časť hrebeňa patrí do povodia Váhu, kde vodu odvádzajú prítoky Lúžňanky a Ľupčianky, voda z južných svahov odteká prítokmi Jasenského potoka do rieky Hron. Vrcholom prechádza Cesta hrdinov SNP.

### Výhľady
Hrebeň i vrchol je hôľnatý a porastený len nízkou vegetáciou, umožňujúcou kruhový rozhľad. Pri vhodných podmienkach je možné pozorovať okolité vrcholy Nízkych Tatier, no tiež Kremnické vrchy, Veľkú a Malú Fatru, Oravskú Maguru i Beskydy, Chočské vrchy, Západné Tatry, Veporské vrchy a Poľanu.

## Prístup
* po  červeno značkovanej hrebeňovke (Cesta hrdinov SNP):
** od západu z Donovál cez Hiadeľské sedlo a Veľkú Chochuľu 
** od východu z Chabenca cez Zámostskú hoľu
* po  žltej značke zo západu z Liptovskej Lúžnej cez Sedlo pod Skalkou
* po  modrej značke cez Sedlo Latiborskej hole z Magurky

## Referencie

## Pozri aj
* Prašivá (geomorfologická časť)
* Ďumbierske Tatry
* Zoznam vrcholov v Nízkych Tatrách

## Iné projekty

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Vrchy v okrese Brezno
Kategória:Partizánska Ľupča
Kategória:Jasenie
Ďurková (vrch)

**Ďurková** () je vrch v Nízkych Tatrách. Leží nad obcou Jasenie, približne  severozápadne od Brezna. Na juhovýchodných svahoch sa nad pásmom kosodreviny nachádza útulňa Ďurková pod Chabencom.

## Poloha
Nachádza sa v západnej časti Nízkych Tatier, v geomorfologickom podcelku Ďumbierske Tatry a časti Ďumbier. Leží na hranici Žilinského a Banskobystrického kraja, okresov Liptovský Mikuláš a Brezno a zasahuje na katastrálne územie obce Partizánska Ľupča a Jasenie. Najbližšími sídlami sú na severozápadnom úpätí situovaná osada Magurka, západne sa nachádza osada Železnô a Liptovská Lúžna, južne obec Jasenie a severným smerom Partizánska Ľupča a Liptovské Kľačany. Masív patrí do Národného parku Nízke Tatry.

## Opis
Ďurková je súčasťou hlavného hrebeňa medzi Zámostskou hoľou () a Chabencom () nad osadou Železnô. Severne susedí Mestská hora (), Krámec () a Spálená (), východným smerom leží Malý Chabenec (), Chabenec a Skalka (), južným Struhár () a Ráztocké poľany () a západným Zámostská (), Latiborská () a Veľká hoľa (). Severná časť hrebeňa patrí do povodia Váhu, kde vodu odvádza pod Ďurkovou prameniaca Ľupčianka, voda z južných svahov odteká prítokmi Jasenského potoka do rieky Hron. Vrcholom prechádza Cesta hrdinov SNP a na východnom úbočí stojí turistická útulňa.

### Výhľady
Hrebeň i vrchol je hôľnatý a porastený len nízkou vegetáciou, umožňujúcou kruhový rozhľad. Pri vhodných podmienkach je možné pozorovať okolité vrcholy Nízkych Tatier, no tiež Západné Tatry, Chočské vrchy, Oravskú Maguru i Beskydy, Malú a Veľkú Fatru, Štiavnické vrchy, Javorie, Poľanu a Veporské vrchy.

## Prístup
* po  červeno značkovanej hrebeňovke (Cesta hrdinov SNP):
** od západu z Hiadeľského sedla cez Veľkú Chochuľu a Zámostskú hoľu
** od východu z Chopka cez Chabenec 
* po  zelenej značke cez rázc. nad sedlom Ďurkovej:
** od severozápadu z Magurky
** od juhu od turistickej útulne
* po  modrej značke:
** od severu z Ľupčianskej doliny cez Magurku
** od juhu z Jasenia Jasenskou dolinou okolo útulne
* po  žltej značke zo západu z Liptovskej Lúžnej cez Sedlo pod Skalkou

## Referencie

## Pozri aj
* Ďumbier (geomorfologická časť)
* Ďumbierske Tatry
* Zoznam vrcholov v Nízkych Tatrách

## Iné projekty

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Vrchy v okrese Brezno
Kategória:Partizánska Ľupča
Kategória:Jasenie
Adlúmia

**Adlúmia** ( je rod dvojklíčnolistových rastlín z čeľade zemedymovité. Obsahuje jediný druh, adlúmia hubovitá (*Adlumia fungosa*).

## Referencie

Kategória:Zemedymovité
Adlúmia hubovitá

**Adlúmia hubovitá** () je druh dvojklíčnolistovej rastliny z rodu adlúmia a čeľade zemedymovité. Je to až 4 metre vysoká popínavá rastlina s bielymi alebo purpurovými súkvetiami rúrkovitých kvetov.

## Popis
Adlúmia hubovitá je dvojročná popínavá okrasná bylina, čo znamená, že začína vykvitať už na jar a kvitne po celé leto až do skorej jesene. V prvom roku vyklíči a až v druhom roku začína rastlina produkovať semená. Dorastá do výšky 34 m. Jej listy pripomínajú zemedym a sú 23 krát perovito zložené. Kvitnú na nej štvorpočetné, belavé až bledoružové kvety, ktoré visia v riedkych strapcoch. 

## Výskyt
Rastlina rastie v Severnej Amerike pri Atlantiku. Jej prirodzeným prostredím sú vlhké lesy a kroviny, pestuje sa aj v Nemecku.

## Použitie
V rastline sa nachádzajú alkaloidy ako adlumín, bikucín, bikukulín, protopín, preto sa z nej vyrábajú homeopatické prípravky. Z nej vyrobené homeopatické prípravky sa podávajú pri pečeňových chorobách a bolestiach kĺbov pri zvýšenej hladine kyseliny močovej v krvi. V oficiálnom lekárstve sa nepoužíva.

## Galéria

Súbor:荷包藤屬 Adlumia fungosa -維也納大學植物園 Vienna University Botanical Garden- (28108258172).jpg
Súbor:Adlumia fungosa WFNY-079B.jpg
Súbor:Adlumia fungosa drawing.png


## Referencie

## Iné projekty

## Zdroj
*

Kategória:Zemedymovité
Kategória:Rastliny s ružovými kvetmi
Kategória:Flóra v USA
Krakova hoľa

**Krakova hoľa** () je vrch v Nízkych Tatrách. Leží nad Demänovskou Dolinou, približne  južne od Liptovského Mikuláša. 

## Poloha
Nachádza sa v strednej časti Nízkych Tatier, v geomorfologickom podcelku Ďumbierske Tatry a časti Demänovské vrchy. Leží v Žilinskom kraji, v okrese Liptovský Mikuláš a zasahuje na katastrálne územie obcí Demänovská Dolina, Závažná Poruba a Liptovský Ján. Najbližším sídlom je západne situovaná Demänovská Dolina, severným smerom leží Liptovský Ján, Závažná Poruba, Iľanovo a Pavčina Lehota. Masív patrí do Národného parku Nízke Tatry.

## Opis
Krakova hoľa je súčasťou dlhej rázsochy, vybiehajúcej severným smerom na Poludnicu () z Krúpovej hole () v hlavnom hrebeni. Pekne tvarovaná mohutná hoľa sa nachádza medzi Demänovskou a Jánskou dolinou a jej poloha mimo hlavného hrebeňa a nadmorská výška z nej robí dominantu širokého okolia, nad ktoré výrazne vyčnieva a poskytuje tak zaujímavý kruhový výhľad. Južným smerom leží sedlom Javorie oddelená Tanečnica (), no tiež Ludárova hoľa (), Ďumbier (), Krúpova hoľa (), Prašivá (), Konské () a Chopok (), západným Bôr (), Ostredok (), Siná () a vrch Na jame (), severným dominuje Pusté (), Kúpeľ () a Kopa () a východným Škopovo (), Slemä () a Ohnište (). Masív patrí do povodia Váhu, kde vodu z juhozápadných svahov odvádza riečka Demänovka, zo západných a severných Iľanovianka a z východných prítoky Štiavnice. Hrebeňom vedie hranica Národnej prírodnej rezervácie Ďumbier, do ktorej patrí jeho východná časť. Na vrchol vedie odbočka zo značeného chodníka, prechádzajúceho južným úbočím. 

### Výhľady
Hôľnatý hrebeň i vrchol s porastom kosodreviny umožňuje zaujímavý kruhový rozhľad. Pri vhodných podmienkach je možné pozorovať mnohé vrcholy Nízkych Tatier, no tiež Tatry, Chočské vrchy, Oravskú Maguru i Beskydy a Malú i Veľkú Fatru.

## Prístup
* po  modrej značke cez rázc. Pod Krakovou hoľou:
** zo severu z obce Iľanovo cez Poludnicu a rázc. Kosienky
** zo západu z Demänovskej doliny od Demänovskej jaskyne Slobody
* po  značke z Krúpovho sedla v hlavnom hrebeni (Cesta hrdinov SNP) cez Prašivú a sedlo Javorie

## Referencie

## Pozri aj
* Demänovské vrchy
* Ďumbierske Tatry
* Zoznam vrcholov v Nízkych Tatrách

## Iné projekty

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Demänovská Dolina
Kategória:Liptovský Ján
Kategória:Závažná Poruba
Majstrovstvá sveta v krasokorčuľovaní 2013

**Majstrovstvá sveta v krasokorčuľovaní 2013** bola medzinárodná súťaž krasokorčuliarov organizovaná Medzinárodnou korčuliarskou úniou (ISU). 

Súťaž sa konala od 10. marca do 17. marca 2013 v kanadskom meste London v multifunkčnom športovo-zábavnom centre Budweiser Gardens. Majstrovstvá prebiehali v štyroch kategóriách - muži, ženy, športové dvojice a tanečné páry.

Na základe výsledkov súťaže získali krajiny počty miesteniek pre svojich reprezentantov na nasledujúce majstrovstvá sveta, ako aj na Zimné olympijské hry 2014.

## Účastníci
### Právo účasti
Právo zúčastniť sa majstrovstiev mali športovci krajín, ktoré sú členmi Medzinárodnej korčuliarskej únie a ktorí 1. júla 2012 dosiahli vekovú hranicu 15 rokov. Na základe výsledkov na predchádzajúcich majstrovstvách sveta mali jednotlivé krajiny právo nominovať medzi jedným až troma účastníkmi do každej disciplíny. Každý národný krasokorčuliarsky zväz si mohol nastaviť vlastné kritériá, podľa ktorých nominoval svojich účastníkov. Okrem týchto základných pravidiel bola ako kvalifikačné kritérium určená minimálna hodnota technických elementov, ktorú museli športovci prekročiť.

### Minimálna hodnota technických elementov
Medzinárodná korčuliarska únia určila pre sezónu 2012/2013 minimálnu hodnotu technických elementov (), ktorú museli športovci prekonať aspoň raz na podujatí v aktuálnej alebo predošlej sezóne, aby sa kvalifikovali na Majstrovstvá sveta (zohľadňovali sa iba podujatia zaradené do oficiálneho kalendára ISU): 

### Právo nominácie viacerých súťažiacich
Každá krajina mala právo nominovať jedného súťažiaceho do súťaže. Na základe umiestnenia na predchádzajúcich majstrovstvách sveta mali nasledovné krajiny právo nominovať na Majstrovstvá sveta 2013 viac ako jedného súťažiaceho:

## Program podujatia
Program podujatia podľa oficiálneho rozpisu  je uvádzaný v miestnom čase UTC-5 (stredoeurópsky čas, ktorý sa používa na Slovensku je oproti nemu posunutý o -6 hodín v zime a o -5 hodín v lete): 

## Výsledky
### Muži
[náhľad|Medailisti na MS 2013 v kategórii „Muži“: [Denis Jurievič Ten|Denis Ten (2. miesto), Patrick Chan (1. miesto), Javier Fernández (3. miesto)]]

WD = withdrawn (odstúpil zo súťaže)

### Ženy
[náhľad|Medailistky na MS 2013 v kategórii „Ženy“: [Carolina Kostnerová (2. miesto), Kim Ju-na (1. miesto), Mao Asadová (3. miesto)]]

### Športové dvojice
[náhľad|Medailisti na MS 2013 v kategórii „Športové dvojice“: [Aljona Savchenková / Robin Szolkowy (2. miesto), Tatiana Volosožarová / Maxim Traňkov (1. miesto), Meagan Duhamelová / Eric Radford (3. miesto)]]

### Tanečné páry
[náhľad|Medailisti na MS 2013 v kategórii „Tanečné páry“: [Tessa Virtueová / Scott Moir (2. miesto), Meryl Davisová / Charlie White (1. miesto), Jekaterina Bobrovová / Dmitrij Soloviov (3. miesto)]]

## Medailová bilancia

## Referencie

## Iné projekty

## Externé odkazy
* Oficiálna webstránka  a 

2013
Kategória:Krasokorčuľovanie v 2013
Krasokorčuľovanie
Kategória:2013 v Kanade
Kategória:Šport v Londone (Ontário)